runetrust/blame-folketinget-dk huggingface dataset:
Jann Sjursen (KRF), 2002-01-31:
Og det er ikke politiets skyld, det er vores ansvar her i Folketinget. Selv om befolkningens tillid til politiet fortsat er stor og med rette, ja, så skrider troen og tilliden til Danmark som et retssamfund, hvis ikke ordensmagten har mulighed for at håndhæve loven og sikre, at straffelovsovertrædelser får konsekvenser.
Morten Bødskov (S), 2018-12-20:
Men med de ting, som skatteministeren her redegjorde for, støtter Socialdemokratiet lovforslaget, og det gør vi ikke mindst, fordi vi nu har aftalt, at den evaluering af værelsesudlejning, som skatteministeren også omtalte, fremrykkes, således at den finder sted i andet halvår af 2019.
Rasmus Stoklund (S), 2023-11-30:
Både den tidligere S-regering og den nuværende SVM-regering gør altså med andre ord en vigtig indsats for at bekæmpe kriminalitet og utryghedsskabende adfærd i og omkring Kærshovedgård, ligesom der bliver arbejdet ihærdigt for at nedbringe antallet af udlændinge uden lovligt ophold i Danmark.
Line Barfod (EL), 2004-04-15:
Og derfor vil jeg gerne høre, om hr. Per Dalgaard, når han siger, der skal tages individuelle hensyn, er enig i, at når danske mænd henter kvinder hertil og gennemtæver dem, skal de kvinder, der er ofre for det her, ikke lide den ekstra straf at blive sendt ud af landet.
Brian Mikkelsen (KF), 2009-02-04:
Afslutningsvis vil jeg også gerne understrege det, jeg også tilkendegav meget klart under spørgetimen i sidste uge, for øvrigt som svar på spørgsmål fra spørgeren i dag, nemlig at det selvfølgelig er sådan, at politiet altid skal behandle folk ordentligt, herunder tale pænt til folk.
Henrik Rejnholt Andersen (M), 2026-01-22:
At der ikke har været den her mulighed for at gøre noget ved det i Grønland, er et kæmpeproblem, og vi er rigtig, rigtig glade for, at fru Aaja Chemnitz har taget det her problem op, og vi er glade for bemærkningerne fra ministeren om, at der nu bliver rakt ud til kollegaen i Grønland, så vi kan få styr på det her.
Villy Søvndal (SF), 2003-05-28:
I en situation, hvor der er mennesker, der lever på et leveniveau, der er en sjettedel af det danske niveau, finder Dansk Folkeparti så, at det er en vigtig kamp for Dansk Folkeparti at slås for, at strukturfondsmidlerne ender i Danmark? Så adskiller vores holdninger sig afgørende fra hinanden, og det er jo fair nok.
Torsten Gejl (ALT), 2021-06-01:
Vi er slet, slet ikke færdige, og noget af det, vi i den grad godt ville have, var en offentlig debat, altså en debat, hvor københavnerne kunne få lov til at tage stilling til, om det her er det, de vil med deres by, i stedet for at vi får et totalt topstyret projekt, hvor der kommer nogle mennesker ind og siger, at det er det, vi skal have, og så klapper man bare hælene sammen.
Pernille Vermund (NB), 2020-12-17:
Jeg er glad for, at Konservative trods alt erkender, at der er behov for at stramme mere op, hvis vi skal have udvist flere, men jeg er også ked af, og det kommer nok ikke bag på ordføreren, at Konservative stadig fastholder, at hensynet til internationale konventioner er vigtigere end hensynet til de danskere, som bliver ofre for de meget grove forbrydelser, og som risikerer at blive nye ofre, når vi ikke får udvist kriminelle udlændinge, for vi ved jo, at mange af dem, der begår kriminalitet, ikke bare gør det en gang, men også gør det flere gange – tilbage til den somaliske forbryder, som jeg nævnte tidligere.
Pernille Vigsø Bagge (SF), 2009-05-07:
Jeg synes, det er betegnende for regeringen, at man hører frit valg, frit valg, frit valg, men de eneste, der ikke har et frit valg, er de her børn, det går ud over, som altså er nødt til at skulle indgå i nogle institutionsnormeringer, som overhovedet ikke er målrettet deres alder, og som i øvrigt ikke har noget at gøre med de frie skolers muligheder, men har at gøre med dårlig kommunal økonomi, som også er forårsaget af den her regerings politik. Tak.
Bent Bøgsted (DF), 2009-01-27:
Man kan sige, at det jo er en lovgivning, der ikke burde have været nødvendig at lave, men som verden ser ud i dag, hvor vi ikke ved, hvor terroristerne slår til næste gang, om de slår til i Danmark eller hvordan og hvorledes, eller hvor danskere kan blive ramt af det, har det været nødvendigt at udarbejde regler, der hjælper dem, der eventuelt bliver ofre i sådan en situation.
Hans Andersen (V), 2013-01-10:
Man kunne foranlediges til at få den opfattelse, at det her var det, man havde råd til, og det var så det, og så ønsker man sådan set ikke at brede debatten ud, for høringssvarene, ja, de er positive, men der kunne jo godt være nogle patientforeninger, der som følge af dagens debat sådan set rejste et ønske om også at blive imødekommet.
Søren Pape Poulsen (KF), 2022-04-05:
Nu synes jeg jo, at det sundeste, man kan her i verden, er at forsørge sig selv og sine, så skulle vi ikke gøre det sådan, at vi får afskaffet eller ryddet noget af bureaukratiet af vejen, så de ukrainere, der kommer hertil, hurtigere kan komme i arbejde, når der nu er rigtig mange, der står og gerne vil bruge dem, i stedet for at de skal vente 60-70 dage på overhovedet at kunne tage et job?
Marianne Jelved (RV), 2008-04-03:
Jeg skal også understrege bare for en sikkerheds skyld, at når jeg siger, som jeg gør om beslutningsforslaget, er det, fordi jeg deler det synspunkt, som alle partierne i Folketinget deler, at der ikke skal betales brugerbetaling ved videregående uddannelser i Danmark.
Kristian Jensen (V), 2017-12-06:
Vi har i øvrigt sammen med spørgerens parti lavet en bred aftale i Folketinget, der skaber tryghed omkring dagpengereglerne, tryghed omkring længden, tryghed omkring niveauet, men i den aftale var der jo faktisk nogle justeringer, som også spørgeren og dermed Socialdemokratiet var med til, nemlig ændringer, der gik ud på, at man sænkede satsen for dimittender, så dimittenddagpengene faktisk er blevet sænket, siden daværende oppositionsleder, den nuværende statsminister, sagde det citerede i 2015.
Birthe Rønn Hornbech (V), 2003-05-06:
Men jeg er da glad for, at fru Elsebeth Gerner Nielsen nu kommer lidt tættere på, hvad der egentlig står i udlændingeloven. Så synes jeg bare, fru Elsebeth Gerner Nielsen skulle holde op med at argumentere med, at kvinderne ikke tør gå til politiet, når fru Elsebeth Gerner Nielsen selv siger, at det ikke er nogen betingelse for at bevare opholdstilladelsen.
Peter Skaarup (DF), 1998-04-02:
Så er det, at Dansk Folkeparti siger, at der vel er en grund til, at man overhovedet kommer med den reform af domstolene, og grunden er vel, at man har været nervøs for, at der har været en mulighed for at sammenblande tingene mellem Justitsministeriet og domstolene, og derfor mener man, at domstolene skal være uafhængige.
Connie Hedegaard (KF), 2006-01-13:
Hr. Per Clausen nævnte Danmarks fodaftryk i den store verden, og her vil jeg godt henvise til, at Folketinget jo havde en forespørgselsdebat tilbage i maj sidste år, der resulterede i vedtagelse nr. V 20, som bl.a. opfordrede regeringen til at komme med en miljøteknologisk handlingsplan.
Tove Videbæk (KRF), 2002-11-18:
Der står, at kommunerne skal sikre prisaftaler med et tilstrækkeligt antal leverandører, således at pensionisten har en reel mulighed for at modtage den pågældende ydelse til den aftalte pris uden ekstraordinær ventetid eller andre omkostninger, og at prisaftalerne bør indgås med leverandører, der er placeret i geografisk nærhed af de pensionister, der får beregnet helbredstillæg på grundlag af aftalen.
Ole Sohn (SF), 2005-09-06:
Men den regulering har man sat ud af kraft på boligmarkedet, så det er ikke et spørgsmål om, at SF ønsker at brandskatte bolig, det er bare et spørgsmål om, man udviser rettidig omhu på nøjagtig samme måde, som vismændene gang på gang har påpeget, at vi er med til at skævvride samfundet i en helt uhyggelig grad, hvis ikke vi foretager en beskatning af boligen, som bare er inden for rimelighedens grænse.
Per Clausen (EL), 2007-01-12:
Så til allersidst i forlængelse af hr. Christian H. Hansens bemærkninger til de EU-venlige partier i Folketinget: De var nok ikke rettet til Enhedslisten, men jeg synes alligevel, det kunne være meget spændende, hvis vi kunne tage fat på, hvordan vi kan bruge moms- og afgiftssystemet med udgangspunkt i at sikre, at vi belønner de produkter, som er sunde og belaster miljøet mindst.
Pia Kjærsgaard (DF), 2022-05-10:
Jeg tænkte lidt, da jeg hørte ældreministeren i den første tale, på den gamle sang om, at du har min sympati, men at du ikke har noget at have den i, og sådan står vi alle sammen i forhold til sådan nogle forslag omkring ældre, altså at vi egentlig rigtig, rigtig gerne vil det, men at det er svært, fordi der er mange parametre, der er mange ting at trække på, og der er meget, som ikke bliver gjort, og som vi udmærket godt ved ikke bliver gjort.
Aaja Chemnitz Larsen (IA), 2018-05-25:
Så vil jeg også gerne gøre opmærksom på, at der sådan set er et samråd på mandag, som netop handler om det her med, hvordan vi kan sikre, at der kommer til at være noget mere undervisning i de danske folkeskoler omkring Grønland, og man kan sige, at det underlæggende også handler om Færøerne, men med et specifikt fokus på Grønland.
Kristian Jensen (V), 2017-09-07:
Jeg kunne ikke forstå, om I er tilfredse med, at der for nærværende – i talende stund – stadig væk er 80.000 danskere, for hvem gevinsten ved at komme i beskæftigelse er mindre end 2.000 kr. om måneden, og når den skattereform, der blev aftalt i 2012, er fuldt indfaset, så vil det tal kun være faldet til 50.000.
Søren Krarup (DF), 2003-04-08:
Men jeg har fundet trøst i den omstændighed, som jeg læser mig til i forslagets bemærkninger, at de foreslåede lovbestemmelser forventes at få uhyre begrænset betydning i praksis, og at afdelingen for havbundstvister siden Havretsdomstolens oprettelse i 1996 ikke har truffet nogen afgørelse.
Kim Behnke (FP), 1998-03-27:
Det var Ekstra Bladet, der den 26. marts kunne fortælle om en ældre blind kvinde på 87 år, som af en hjemmehjælper blev lænset for mindst 75.000 kr. Det fremgår af artiklen, at den pågældende hjemmehjælper kan se frem til at få straf i form af samfundstjeneste.
Jytte Andersen (S), 2000-11-16:
Det er et udvalg, der er blevet etableret, før jeg blev by- og boligminister, men jeg vil godt sige her, hvor imponerende bred den udvalgssammensætning har været, og det, jeg vil konkludere og også sige, er, at de faktisk er enige, og det er ikke parter, der normalt er enige.
Flemming Kofod-Svendsen (KRF), 1999-11-02:
Men også det næste, at vi hjælper dem med, at den lille kompensation naturligvis skal være skattefri, og tilsvarende at bundgrænsen hæves fra de 5.000 kr. til 10.000 kr., når man udbetaler ydelser fra fonde, stiftelser og foreninger, er også vældig godt.
Rikke Hvilshøj (V), 2006-03-21:
Jeg synes sådan set, at de seneste måneders debat har understreget, at det nok er noget, som vi bør være bedre til, og derfor bl.a. en integrationserklæring, hvor vi fra det danske samfunds side klart og tydeligt signalerer, hvad det er for nogle grundlæggende værdier, der gør sig gældende i Danmark, hvad ens pligter er, og hvad ens rettigheder i det danske samfund er.
Pernille Rosenkrantz-Theil (S), 2014-03-18:
Jeg tror, at jeg i høj grad vil karakterisere det på den måde, at vi er af den opfattelse, at voksne mennesker nok selv bedst er i stand til at vurdere, om man har været igennem alle de mange og lange og i øvrigt rigtig svære overvejelser, der går forud for, at man vælger skilsmisse.
Peder Hvelplund (EL), 2025-02-21:
Det er heldigvis også sådan, at når vi ser på erfaringerne fra f.eks. Sverige, hvor man i dag har en abortgrænse tilsvarende den, vi indfører i dag, har det netop ikke betydet en stigning i antallet af aborter, og det er jo heller ikke det, vi forventer med det her forslag.
Ole Glahn (RV), 2007-03-23:
Justitsministeriet anfører en række forhold, som taler imod at sætte en så lav grænse, bl.a. at det kan få konsekvenser for anonyme vidner, opklaringsmetoder, og at det meget let kan have skadevirkninger, at man skal udlevere responsa til brug for retssager m.v. allerede efter 20 år.
Margrethe Vestager (RV), 2009-10-08:
Jeg synes, at det er ganske interessant at høre spørgerens konklusioner, specielt når man tager i betragtning, at spørgeren støtter en regering, der har ført hele den udlændingepolitik, vi her taler om, der ikke kunne drømme om at ændre et komma i den, der står bag den asylpolitik, som vi har diskuteret i dag, der står bag den politik, der har været for de afviste asylansøgere.
Jann Sjursen (KRF), 1998-03-27:
Det fik vi beklageligvis ikke, men når det er sagt, vil jeg også godt tilsige, at Kristeligt Folkeparti vil vurdere regeringens forslag fra sag til sag, og jeg kan da også se visse samarbejdsmuligheder, selv om vi altså ser os selv i rollen som oppositionsparti.
Frederik Vad (S), 2024-04-18:
Men hvis ikke vi har nogen forbyggende regler, men kun har f.eks. Arbejdstilsynet som bolværk mod social dumping, så vil det jo være muligt for langt de fleste virksomheder at omgå reglerne i det samfund, vi gerne vil være i Danmark, for så er der kun en kontrolmekanisme tilbage, og det er jo ikke tilstrækkeligt.
Morten Østergaard (RV), 2005-05-03:
Jeg vil gerne spørge udenrigsministeren, om han er enig med Integrationsministeriet i den opfattelse, som kom til udtryk i det brev eller det responsum, som man offentliggjorde den 22. september 2004, hvor man siger: Det er i den forbindelse regeringens opfattelse, at menneskerettighedskommissæren ikke anfører eller begrunder, at Danmark skulle have krænket den europæiske menneskerettighedskonvention, men snarere, at visse bestemmelser i udlændingeloven og disses administration kan indebære en risiko for, at menneskerettighedernes overholdelse bringes i fare.
Hans Christian Schmidt (V), 2003-10-21:
Men hvis det er tilfældet, at hr. Jørn Jespersen ligger meget tæt på og godt kunne tænke sig at komme med, så glæder jeg mig til Vandmiljøplan III-forhandlingerne, det synes jeg bliver spændende, men jeg synes bare ikke, at det er de tanker og de overvejelser, hr. Jørn Jespersen gør sig.
Søren Egge Rasmussen (EL), 2021-10-14:
Det er det perspektiv, som jeg synes er vigtigt også at få nævnt her i dag, og som er årsagen til, at Enhedslisten støtter de her energiøer – og så får vi så at se, om energiøen ved Bornholm kommer til at overhale energiøen ude i Nordsøen.
Morten Homann (SF), 2005-11-25:
SF har advokeret for, at man skal lave en gennemgribende forenkling, som i virkeligheden tager skridtet langt længere ud end det forslag, som ligger fra regeringen, Det Radikale Venstre og Dansk Folkeparti, og i virkeligheden også viser, at det kan lade sig gøre at lave en aktiebeskatning, som er socialt retfærdig.
Søren Hansen (S), 2000-05-11:
Med hensyn til diskussionen om afgiften fra de kommercielle stationer vil jeg gerne bede hr. Aage Frandsen om at bekræfte, at antallet af stationer nu bliver mere end fordoblet, og at sendestyrken betyder, at antallet af mulige seere kraftigt forøges, og at man derfor kan forudse, at afgiften pr. seer under ingen omstændigheder bliver øget, snarere bliver sat ned i forhold til, hvad man kender til i øjeblikket.
Sophie Løhde (V), 2024-02-22:
Den skal bl.a. se på, hvordan vi kan få skabt en bedre sammenhæng i vores sundhedsvæsen, hvordan vi kan få nedbragt den ulighed, som vi har i vores sundhedsvæsen, og som jo kommer til udtryk, både når vi snakker om geografisk ulighed, men også om social ulighed.
Fatma Øktem (V), 2014-02-18:
I betænkningen står der: »Derudover er det justitsministerens vurdering, at der foreligger en reel risiko eller en reel mulighed for, at de danske strafbestemmelser om seksuel vold, tvangsægteskab, tvangsaborter og tvangssterilisation omgås, ved at disse aktiviteter bliver rykket til udlandet.
Malou Aamund (V), 2009-05-06:
Vi er meget optaget af, at de penge, som vi bruger på globalisering, kommer ud og netop skaber arbejdspladser og skaber konkurrenceevne, og derfor vil der da være en bekymring, hvis man gik ind og sagde, at alle pengene i princippet og i teorien kunne gå til effektiviseringer i den offentlige sektor.
Karen Hækkerup (S), 2012-12-12:
Men der er også en hel gruppe, som ligger nedenunder, og hvor man kan sætte gang i nogle få initiativer, hvor man eksempelvis kan starte med stofmisbrugsbehandling, tale om, hvordan det går med børnene, se deres situation i en sammenhæng og få dem ført ind på vejen, der kan føre til, at de kan forlade prostitution.
Karsten Hønge (SF), 2015-12-17:
Jeg har det lidt sådan, at når folk taler så pænt om den danske model, er det, som om man nogle gange beundrer et hus, men nøjes med at beundre taget og siger en masse pæne ting om, hvor fantastisk smukt taget er bygget, og især kvistene kan ofte være vældig flot udført af tømrersvendene.
Inger Støjberg (UFG), 2021-05-26:
For man må godt nok sige, at ud over at regeringen har brystet sig meget af og har rost selv meget for sin indsats omkring corona og følgerne deraf, så må man sige, at når man lige præcis kigger på det her, synes jeg godt nok, at lige præcis udviklingen af og støtten til og finansieringen af AdaptVac har fået en, tror jeg at jeg vil sige, noget stedmoderlig behandling af regeringen, og det kan jeg simpelt hen ikke forstå.
Karsten Hønge (SF), 2020-01-08:
at det er meget bekymrende, at vi har et EU-medlemsland, en græsk regering, som i stedet for at tage imod den hjælpende hånd i nogle situationer i hvert fald ser ud til at spænde ben for det ved i den her konkrete situation ovenikøbet også at arrestere en af de frivillige humanitære hjælpere.
Henrik Dam Kristensen (S), 1997-11-19:
Allerførst om den sidste vinkel på EU-debatten fra hr. Kristian Thulesen Dahl: Hr. Kristian Thulesen Dahl glemmer jo i den debat at give kredit til EU for, at EU jo har vedtaget, at den staldtype til spædekalve, som vi her taler om, rent faktisk vil blive forbudt i løbet af nogle år.
Jann Sjursen (KRF), 2002-11-13:
Jeg vil godt sige, at i forbindelse med, at regeringen har brudt satspuljeforliget, har vi i Kristeligt Folkeparti haft en fornyet diskussion om specielt den finansieringsmekanisme, der også indgår i lovforslaget her, og som altså er det, der skaber basis for den årlige fordeling af satspuljemidlerne.
Johs. Poulsen (RV), 2010-02-11:
Det gælder dog fortsat, som også fru Hanne Agersnap var inde på, at der kan være et par ting, der er grund til at få belyst yderligere i udvalgsarbejdet efterfølgende, og vi vil da også følge nøje, hvad der måtte komme frem i den diskussion. Vores tilgang er som sagt, at vi synes, det er svært at hidse sig op til det helt store over det, fordi det altså efter vores opfattelse er noget, der ville være kommet under alle omstændigheder, og vores tilgang er, at medmindre der dukker nye og meget ændrende oplysninger op i udvalgsarbejdet, vil vi undlade at stemme.
Jacob Jensen (V), 2023-11-09:
I beslutningsforslaget pålægges regeringen så inden den 1. maj næste år at gennemføre fem initiativer, som ordføreren for forslagsstillerne også var inde på lige før, der skal kunne forbedre dyrevelfærden for de danske søer, og de fem krav er: et krav om at løse farende og diegivende søer, et krav om, at avl skal håndteres, så søerne ikke føder flere grise, end de selv kan passe, et krav om grovfoder til alle søer, et krav om uddannelse af staldpersonale og til sidst et krav om en indsats mod varmestress.
Søren Pape Poulsen (KF), 2016-10-06:
Jeg bemærkede, at Det Radikale Venstre i aftalen om køb af 27 nye kampfly – jeg synes også, vi skal snakke lidt om forsvaret i dag – gjorde en del ud af at fortælle, at man havde fået afsat solide aftryk på aftalen.
Helle Løvgreen Mølvig (RV), 2015-02-26:
En af de ting, vi i Radikale Venstre er glade for ved lovforslaget, er, at der udarbejdes et nyt afregningssystem for friplejeboligleverandørens leverancer af pleje efter serviceloven, noget, som både leverandørerne og kommunerne bakker op om.
Torsten Schack Pedersen (V), 2015-10-29:
Som det allerede er blevet sagt, er lovforslaget en genfremsættelse af L 129 fra sidste samling, som ikke nåede at blive færdigbehandlet inden folketingsvalget, og det går, som der også allerede er blevet sagt, grundlæggende ud på, at kapitalkravsforordningen også skal gælde for Grønland.
Kim Edberg Andersen (DD), 2024-11-14:
Men virkeligheden kommer jo til at være, at når hr. Frederik Vad om nogle år skal op på talerstolen og sige, han ikke havde fået løst det hele alligevel, så vil det være på baggrund af, at den her brede dispensation gælder foreninger, og så bliver kreativiteten – frygter jeg – med hensyn til hvordan man så kommer igennem bolværket, stor.
Lars Løkke Rasmussen (V), 2017-01-17:
Når jeg siger det, er det, fordi jeg for ca. en måned siden samlede nogle af Danmarks dygtigste virksomhedsledere og iværksættere, eksperter og fagforeningsfolk til et inspirationsmøde på Marienborg om, hvad Danmark og vores arbejdsmarked står over for i de kommende år.
Anne Valentina Berthelsen (SF), 2023-02-28:
Jeg synes for så vidt ikke, at det her forslag er let at tage stilling til, og det er min påstand, at hvis man synes det, så tager man simpelt hen ikke udfordringerne på begge sider af argumentationen og behovet for et opgør med social kontrol i etniske minoritetsmiljøer i det hele taget alvorligt nok.
Jann Sjursen (KRF), 2003-02-06:
Men da det ikke er muligt at få folketingsflertallet til at sende de forskellige forbehold til afstemning enkeltvis, er det en usikkerhed, vi desværre bliver nødt til at leve med, selv om jeg altså erkender den pointe, som Det Radikale Venstre selvstændigt har gjort en dyd ud af her i debatten.
Margrethe Vestager (RV), 2013-11-01:
Det kan vi tage i udvalgsbehandlingen, men vi har været meget optaget af, at det netop skulle være undtagelsesvis, og at det derfor også i forhold til at være helt, helt tæt på borgmesteren skal være sådan, at man siger: Nej, det, som foregår, kan vi faktisk ikke stå inde for længere.
Jann Sjursen (KRF), 1999-05-04:
Jeg vil her nævne, at meget også beror på den lovgivning, der bliver givet af Folketinget selv, og at vi selv er med til at sikre kvalitet i lovgivningsarbejdet, også i den forstand, at vi ser på borgernes retssikkerhed i forbindelse med drøftelserne her i Folketinget og i det udvalgsarbejde, der pågår i selve lovgivningsprocessen. Alt i alt vil jeg sige, at vi ser de positive intentioner bag SF's og Enhedslistens forslag, men at vi ikke, sådan som det er udformet nu, kan støtte beslutningsforslaget.
Martin Henriksen (DF), 2006-03-03:
Og så på et eller andet tidspunkt i forløbet når man frem til et sted, hvor man bliver nødt til at træffe en beslutning, og den beslutning har vi så været med til at træffe om folkeskolen, og sådan vil det også være med hensyn til det her forløb, hvor vi nu er åbne over for en drøftelse.
Per Clausen (EL), 2007-05-25:
Det tredje problem, som gjorde, at Enhedslisten på et tidligt tidspunkt meddelte, at vi ikke kunne stemme for det her lovforslag, er jo, at EU’s politik på det her område er helt utilstrækkelig forstået på den måde, at man i EU siger, at man har en målsætning om at sikre, at den temperaturstigning, der kommer i de kommende år, ikke bliver på mere end de 2 grader.
Lisbeth Bech Poulsen (SF), 2013-02-21:
Vi er glade for, at Kroatien nu er klar til at træde ind i EU, ikke bare fordi vi kan begynde at råde bod på et mørkt kapitel i nyere europæisk historie, men også fordi Kroatien med sin indtræden i EU viser, at de ønsker at indgå i et forpligtende og konstruktivt samarbejde med resten af Europa.
Hans Christian Schmidt (V), 2002-05-08:
Kommissoriet lyder ganske enkelt: »Med baggrund i bl.a. beslutningsforslag nr. B 77 og den i den forbindelse hermed påpegede utilfredsstillende udvikling i brugen af erstatningsfri evakueringer i forhold til den landbrugsmæssige arealdrift, er regeringen og landbruget enige om - med udgangspunkt i beskyttelse af natur og miljø - at lade en arbejdsgruppe opstille kriterier for, hvornår fremtidige reguleringer, der medfører rådighedsindskrænkning på arealanvendelsen på landbrugsejendomme, skal udløse økonomisk kompensation. Formålet er et politisk ønske om at vende de senere års udvikling mod stadig flere erstatningsfri reguleringer af landbrugets arealdrift.